**Janne Peltonen** (s. 22. maaliskuuta 2005 Oulu) on suomalainen jääkiekkopuolustaja, joka edustaa SM-liigajoukkue Oulun Kärppiä.

Ura
---

### Seuraura

Peltonen on Oulun Kärppien kasvatti. Hän toimi kaudella 2020–2021 seuran U16-joukkueen kapteenina. Peltonen oli tehoilla 2+13=15 joukkueen tehokkain puolustaja Arttu Tuhkalan kanssa. Kauden 2022–2023 hän pelasi suurimmaksi osaksi Kärppien U20-joukkueessa, mutta Peltonen vahvisti myös seuran U18-joukkuetta, jossa hän voitti kauden päätteeksi Suomen-mestaruuden. Joulukuussa 2022 Peltonen teki Kärppien kanssa kevääseen 2026 asti ulottuvan SM-liigasopimuksen.

Chicago Blackhawks varasi Peltosen seitsemännellä kierroksella 195. pelaajana NHL:n varaustilaisuudessa 2023. Hän aloitti kauden 2023–2024 Kärppien U20-joukkueessa. Peltonen sai tililleen ensimmäisen SM-liigaottelunsa 13. tammikuuta 2024 Helsingin IFK:ta vastaan, kun Victor Berglund joutui sivuun. Hänet merkittiin Kärppien seitsemänneksi puolustajaksi. Peltonen jäi ottelussa kuitenkin ilman peliaikaa.

### Maajoukkueura

Peltonen valittiin Suomen alustavaan joukkueeseen alle 18-vuotiaiden MM-kilpailuihin vuonna 2023, mutta häntä ei kuitenkaan nimetty lopulliseen kisajoukkueeseen ja hän jäi varapelaajaksi. Yhteensä Peltonen on pelannut yhdeksän nuorten ja 20 poikien maaottelua.

Pelityyli
---------

Peltonen on maininnut vahvuudekseen kyvyn hallitsemaan tilaa ja tekemään vastustajan pelin vaikeaksi. Hän pystyy omien sanojensa mukaan myös avaamaan peliä vaikeampiin paikkoihin. Peltonen on maininnut kuitenkin tarvitsevansa lisää massaa ja kertonut suurimmaksi kehityskohteekseen luistelun. Hän on maininnut esikuvakseen Victor Hedmanin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2022–2023 | Kärpät | U20-SM | 40 | 3 | 6 | 9 | 10 | – | – | – | – | – |
| 1 kausi | yhteensä | U20-SM | 40 | 3 | 6 | 9 | 10 | – | – | – | – | – |

Lähteet
-------

* Janne Peltonen The Internet Hockey Databasessa (englanniksi)
* Janne Peltonen Eurohockey-sivustolla (englanniksi)
* Janne Peltonen *Elite Prospects*. Everysport Media Group AB.  (englanniksi)

### Viitteet

1. 1 2 3  Janne Peltonen *Elite Prospects*. Everysport Media Group AB.  (englanniksi)
2. ↑  Elite Prospects - Kärpät U16 *eliteprospects.com*. Everysport Media Group AB. Viitattu 14.1.2024. (englanniksi)
3. ↑  Anttila jatkaa Kärpissä *karpat.fi*.  30.12.2022. Oulun Kärpät Oy. Viitattu 14.1.2024.
4. ↑  Kärpät - HIFK, 14.1.2024 *liiga.fi*.  14.1.2024. Jääkiekon SM-liiga Oy. Viitattu 14.1.2024.
5. ↑  Kärpät - HIFK, 14.1.2024 *liiga.fi*.  14.1.2024. Jääkiekon SM-liiga Oy. Viitattu 14.1.2024.
6. ↑  Mennander, Pasi: U18 Pikkuleijonat MM-kisoihin tällä joukkueella *leijonat.fi*.  12.4.2023. Suomen Jääkiekkoliitto ry – Finlands Ishockeyförbund rf. Viitattu 14.1.2024.
7. ↑  Mennander, Pasi: Pikkuleijonien MM-rosteri on nyt täynnä – Kaksi varapelaajaa valmiudessa mahdollisten loukkaantumisten varalta *leijonat.fi*.  24.4.2023. Suomen Jääkiekkoliitto ry – Finlands Ishockeyförbund rf. Viitattu 14.1.2024.
8. ↑  Sihvonen, Varpu: Janne Peltonen pitää luistelua tärkeimpänä kehityskohteenaan *nhl.com/fi*.  7.8.2023. National Hockey League. Viitattu 14.1.2024.

Kärpät – SM-liiga
4 Kivistö |
9 Berglund |
11 Ritchie |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
30 Kokko |
31 Vedenpää |
33 Karhunen |
41 Koivunen |
48 Antonen |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Sihvonen – Hilli – Jaakola